FCA06
Escrit en què es promou conflicte de competència amb l’òrgan jurisdiccional civil que entén en el litigi. (article 43 LOPJ)

A LA SALA CONTENCIOSA ADMINISTRATIVA 
O
A LA SECCIÓ CONTENCIOSA ADMINISTRATIVA DEL TRIBUNAL D’INSTÀNCIA

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se a la Secció), en nom d .................., representació que acredito mitjançant l’escriptura de poder adjunta que presento / el certificat d’inscripció en l’Arxiu electrònic d’apoderaments judicials amb núm. de registre .........., comparec davant d’aquesta Sala / d’aquesta Secció del Tribunal d’Instància i 

MANIFESTO:
Que, en la representació que acredito, promoc, a l’empara del que disposen els articles 43 i següents de la LOPJ, conflicte de competència a favor de l’ordre jurisdiccional contenciós administratiu sobre la base de les manifestacions següents:
1.	El passat dia ..... es va produir ..................... (exposeu els fets que han motivat l’acció judicial). Com a conseqüència d’això, el Sr./Sra. ............ va interposar demanda civil de judici ordinari contra l’Ajuntament de ............ i contra el meu poderdant, la qual va correspondre, per torn de repartiment, a la Secció Civil núm. .... del Tribunal d’Instància de ............, el qual el tramita amb el núm. d’actuacions ...... Adjunto com a document núm. 1 una còpia de la demanda esmentada, l’original de la qual es troba en els arxius de la Secció Civil als efectes oportuns.
2.	L’article 2.e) de la LJCA disposa que l’ordre jurisdiccional contenciós administratiu coneix de les qüestions que se suscitin en relació amb la responsabilitat patrimonial de les administracions públiques, sigui quina sigui la naturalesa de l’activitat o el tipus de relació que se’n derivi (o indiqueu el supòsit equivalent); per aquest motiu, les administracions públiques no poden ser demandades davant els ordres jurisdiccionals civil o social. Aquesta norma estableix el principi d’unitat de jurisdicció, d’acord amb el qual els litigis sobre responsabilitat patrimonial de l’Administració pública (o indiqueu el supòsit equivalent), sigui quina sigui, seran coneguts pels tribunals contenciosos administratius, fins i tot si juntament amb l’Administració en resulten responsables també particulars.

Per això, 

SOL·LICITO:
1.	Que admeteu aquest escrit i els documents adjunts.
2.	Que tingueu per promogut conflicte de competència, a l’empara del que disposen els articles 43 i següents de la LOPJ.
3.	Que, oïdes les parts i el Ministeri Fiscal, dicteu interlocutòria mitjançant la qual acordeu requerir a la Secció Civil núm. ...... del Tribunal d’Instància de ................. perquè deixi de conèixer de l’assumpte esmentat.

....., ....... de/d’................. de ..............